सीसीटीवी फुटेज के मुताबिक सोमवार की घटना है. मौके पर कुछ बच्चे फुटबॉल खेल रहे थे, तभी एक करीब 6 से 8 साल का बच्चा इस कार के पास बैठ गया और जूते को ठीक करने लगा. तभी पास में खड़ी कार स्टार्ट हुई जिसे एक महिला चला रही थी. महिला को कार के पास बैठा बच्चा नहीं दिखा और महिला ने बच्चे के ऊपर से कार को दौड़ा दिया. मगर जाको राखे साइयां… मार सके न कोय. मगर जैसे ही कार गुजरी बच्चा फिर से खेलने में मशगूल हो गया. पुलिस के अनुसार इस घटना को लेकर उनके पास कोई शिकायत नहीं आई है।